CELEX: 62011TA0456
Language: lv
Date: 2013-11-14 00:00:00
Title: Lieta T-456/11: Vispārējās tiesas 2013. gada 14. novembra spriedums — ICdA u.c./Komisija (REACH — Pārejas pasākumi attiecībā uz ierobežojumiem kadmija un tā savienojumu ražošanai, laišanai tirgū un lietošanai — Regulas (EK) Nr. 1907/2006 XVII pielikums — Ierobežojumi kadmija pigmentu izmantošanai plastmasas materiālos — Acīmredzama kļūda vērtējumā — Risku analīze)

21.12.2013   
            
            
               LV
            
            
               Eiropas Savienības Oficiālais Vēstnesis
            
            
               C 377/12
            
         Vispārējās tiesas 2013. gada 14. novembra spriedums — ICdA u.c./Komisija
   (Lieta T-456/11) (1)
   
   (REACH - Pārejas pasākumi attiecībā uz ierobežojumiem kadmija un tā savienojumu ražošanai, laišanai tirgū un lietošanai - Regulas (EK) Nr. 1907/2006 XVII pielikums - Ierobežojumi kadmija pigmentu izmantošanai plastmasas materiālos - Acīmredzama kļūda vērtējumā - Risku analīze)
   2013/C 377/28
   Tiesvedības valoda — angļu
   
      Lietas dalībnieki
   
   
      Prasītāji: International Cadmium Association (ICdA) (Brisele, Beļģija), Rockwood Pigments (UK) Ltd (Stoka pie Trentas, Apvienotā Karaliste) un James M. Brown Ltd (Stoka pie Trentas) (pārstāvji — sākotnēji K. Van Maldegem un R. Cana, advokāti, vēlāk R. Cana)
   
      Atbildētāja: Eiropas Komisija (pārstāvji — sākotnēji P. Oliver un E. Manhaeve, pārstāvji, kam palīdz K. Sawyer, barrister, vēlāk P. Oliver un E. Manhaeve)
   
      Priekšmets
   
   Prasība atcelt Komisijas 2011. gada 2. maija Regulu (ES) Nr. 494/2011, ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), attiecībā uz XVII pielikumu (kadmiju) (OV L 134, 2. lpp.), tiktāl, ciktāl tajā ir noteikti ierobežojumi kadmija izmantošanai atsevišķos plastmasas materiālos
   
      Rezolutīvā daļa:
   
   
               1)
            
            
               atcelt Komisijas 2011. gada 20. maija Regulu (ES) Nr. 494/2011, ar ko groza Eiropas Parlamenta un Padomes Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), attiecībā uz XVII pielikumu (kadmiju) tiktāl, ciktāl ar to tiek ierobežota oranžo kadmija sulfoselenīdu (Nr. CAS 1256-57-4), sarkano kadmija sulfoselenīdu (Nr. CAS 58339-34-7) un kadmija cinka sulfīda (Nr. CAS 8048-07-5) izmantošana maisījumos un izstrādājumos, kuru pamatā ir tādi sintētiskie organiskie polimēri, kas nav polimēri, attiecībā uz kuriem šī izmantošana tika ierobežota pirms Regulas Nr. 494/2011 pieņemšanas;
            
         
               2)
            
            
               pārējā daļā prasību noraidīt;
            
         
               3)
            
            
               Eiropas Komisija sedz 90 % no saviem tiesāšanās izdevumiem un atlīdzina 90 % no International Cadmium Association (ICdA), Rockwood Pigments (UK) Ltd un James M Brown Ltd tiesāšanās izdevumiem;
            
         
               4)
            
            
               ICdA, Rockwood Pigments (UK) un James M Brown sedz 10 % no saviem tiesāšanās izdevumiem un atlīdzina 10 % no Komisijas tiesāšanās izdevumiem.
            
         
      (1)  OV C 298, 8.10.2011.